HON’BLE MINISTER PROF. LALNILAWMA’N  LUNGLEI DISTRICT HNUAIA A DEPARTMENT CHAN TE A TLAWH,"1031/2024-2025 Lunglei; the 1st July, 2024: Vawiin  chawhnu khan Prof. Lalnilawma, Hon’ble minister, RD, PHE & Horti chuan DRDO Office Lunglei a tlawh a. Minister hi Project Director, DRDO Lunglei Pi ST. Lalvensangi leh a thawhpuite’n lo dawng sawngin, R.D Department hnuaia thawktute nen meeting an neih nghal a ni. Minister chuan Rural Development Department chu thingtlang mite tan thawk an nih angin theihtawp chhuah chhunzawm zel turin a chah a. Mizorama MGNREGS kalphung hi thlak danglam hret a tul thu leh chu chu chonaa kan ngaih theuh a tul thu a sawi a. Tuihna humhalh pawimawhna leh hemi atan hian ‘Project Tuihna – Dam khawchhuahna’ ruahman mek a nih thu leh Lunglei atang ngeia Launch tur a nih thu a tarlang bawk. Minister hian SE, PHED office tlawh lehin  Er.Zohmingliana, SE  Lunglei Watsan circle leh PHE staff ten an lo dawngsawn a, PHED Conference Hall-ah PHE staff te nen inkawmhona hun hlimawm tak an hmang a, PHE Lunglei in an hmalak tawhna leh hmachhawp te report pein, an harsatna leh mamawh hrang hrang te  Minister hnenah hian an lo thlen bawk a ni. Minister hian DHO Office pawh a tlawh bawk a ni. Minister hi Er. F. Liantluanga, Secretary, PHE leh official dang thahnem takin an tawiawm a ni. Attachment Loading attachment...",Dated: 1 st Jul 24 8:15 PM,https://dipr.mizoram.gov.in/post/honble-minister-prof-lalnilawman-lunglei-district-hnuaia-a-department-chan-te-a-tlawh